# Den Europæiske Unions C 130A/23.

| | ISSN 1977-0871 |
| --- | --- |
| Den Europæiske Unions
  Tidende | C 130A |
| | |
| Dansk udgave | Meddelelser og oplysninger | 65. årgang23. marts 2022 |

ISSN 1977-0871

Den Europæiske Unions

Tidende

C 130A

Dansk udgave

Meddelelser og oplysninger

65. årgang23. marts 2022

---

| Indhold | Side |
| --- | --- |
| | V   Øvrige meddelelser |
| | ADMINISTRATIVE PROCEDURER |
| | Domstolen |
| 2022/C 130 A/01 | Indkaldelse af ansøgninger | 1 |

Indhold

Side

V   Øvrige meddelelser

ADMINISTRATIVE PROCEDURER

Domstolen

2022/C 130 A/01

Indkaldelse af ansøgninger

1

---

| DA | |
| --- | --- |

DA

---

V Øvrige meddelelser

ADMINISTRATIVE PROCEDURER

Domstolen

| 23.3.2022 | DA | Den Europæiske Unions Tidende | CA 130/1 |
| --- | --- | --- | --- |

23.3.2022

DA

Den Europæiske Unions Tidende

CA 130/1

---

INDKALDELSE AF ANSØGNINGER

(2022/C 130 A/01)

I Generaldirektoratet for Administration ved Den Europæiske Unions Domstol bliver stillingen som direktør for Direktoratet for Bygninger og Sikkerhed (lønklasse AD 14 eller AD 15) ledig til besættelse. Stillingen besættes i henhold til artikel 29, stk. 2, i vedtægten for tjenestemænd i Den Europæiske Union.

I.   STILLINGSBESKRIVELSE

Stillingsindehaveren er underordnet generaldirektøren for administration og har til opgave at lede Direktoratet for Bygninger og Sikkerhed (herefter »DBS«), hvis aktiviteter den pågældende iværksætter og koordinerer.

DBS har ansvaret for styringen og gennemførelsen af byggeprojekter ved Den Europæiske Unions Domstol (herefter »institutionen«), forandringsprojekter og flytteprojekter i de bygninger, som institutionen optager, såvel som vedligeholdelse af bygningerne. DBS sikrer forvaltningen og vedligeholdelsen af de tekniske installationer. DBS er ligeledes ansvarlig for sikkerheden for personer, informationer og goder inden for rammerne af institutionens aktiviteter. DBS er desuden ansvarlig for den interne logistik, herunder kantiner, indkøb og inventar samt de generelle tjenester (bl.a. bistand i forbindelse med afholdelse af retsmøder, forvaltning af bilparken, posttjenesten). DBS koordinerer endvidere udviklingen af politikken for institutionens bæredygtige forvaltning og sikrer gennemførelsen af denne politik i overensstemmelse med »EMAS«-forordningen.

Fremtidens udfordringer vil bl.a. findes inden for området for vedligehold af infrastrukturerne, som skal være professionel, systematisk og struktureret for at opretholde værdien heraf, og inden for tilpasning af infrastrukturerne, med henblik på at sikre, at denne tilpasning er holdbar og i overensstemmelse med institutionens nuværende og fremtidige behov. I denne forbindelse kræver den øgede adgang til hjemmearbejde særlig opmærksomhed. Dernæst handler det om at udvikle og stabilisere sikkerhedsforanstaltningerne såvel vedrørende det tekniske udstyr som den organisatoriske strategi. DBS udfører sine opgaver med fortsat forbedring og kvalitetssikring for øje.

I overensstemmelse med institutionens prioriteter, og under hensyntagen til dennes specifikke behov i forbindelse med dens judicielle opgave, skal direktøren for DBS rådgive institutionens kompetente instanser og komme med forslag til disse om, hvilken strategi der bør følges, på kort, mellemlang og lang sigt for så vidt angår infrastruktur, sikkerhed og logistik. Direktøren forbereder i denne forbindelse forslag og rapporter. Direktøren er ligeledes ansvarlig for budgetplanlægningen og gennemførelsen af arbejdsplaner. Direktøren leder et hold af medarbejdere bestående af ca. 150 tjenestemænd og andre ansatte og fører tilsyn med gennemførelsen af de tjenesteydelseskontrakter, der er indgået med eksterne leverandører, navnlig inden for områderne for vedligehold og forvaltning af de tekniske installationer, rengøring, vagttjeneste, brandsikring og kantinedrift. DBS’s årlige budget er på ca. 65 mio. EUR.

Direktøren for DBS sikrer, at infrastrukturen er i overensstemmelse med kravene i den gældende tekniske lovgivning, og udøver sine kompetencer som anvisningsberettiget ved subdelegation for så vidt angår udgifter på direktoratets område samt sikrer, at de finansielle regler overholdes, bl.a. vedrørende offentlige udbud.

Inden for rammerne af sine beføjelser repræsenterer direktøren institutionen i eksterne organer og instanser, herunder de nationale myndigheder i værtsmedlemsstaten, samt inden for rammerne for samarbejde mellem Den Europæiske Unions institutioner.

II.   ANSØGERPROFIL

Vi søger en person, der kan lede og motivere et stort antal kompetente medarbejdere, som er specialister på områderne for bygninger, sikkerhed og logistik, med fremragende evner til at styre og lede en serviceorienteret administrativ enhed i et multikulturelt miljø. Personen skal have en udviklet sans for kommunikation, forhandling og interpersonelle forbindelser med henblik på at opbygge og vedligeholde konstruktive forbindelser såvel ved institutionen, med dommerne og personalet ved retterne og tjenestegrenene, som uden for institutionen med Den Europæiske Unions andre institutioner og agenturer, de nationale myndigheder i værtsmedlemsstaten (herunder de retshåndhævende myndigheder), arkitekt-, ingeniør- og konsulentvirksomhederne og de private virksomheder.

Personen bør desuden have evnen til at forstå de udfordringer, som store organisationer står over for med hensyn til design, udvikling og udbygning af infrastrukturer, sikkerhed og logistik. Personen bør have evnen til at udvikle strategiske målsætninger på disse områder, i overensstemmelse med institutionens prioriteter, og til at omsætte disse målsætninger til forslag til konkrete handlinger. Erfaring med planlægning og projektstyring er højst ønskværdigt.

Personen bør have et godt kendskab til de økonomiske regler, der gælder for Den Europæiske Unions institutioner, navnlig vedrørende offentlige udbud, og et godt kendskab til budgetstyring og store kontrakter.

Erfaring med brandsikkerhed, med anvendelse af kvalitetssystemer og med miljøforvaltning er en fordel.

III.   KVALIFIKATIONSKRAV

Ansøgerne skal opfylde de betingelser for udnævnelse til tjenestemand, der er fastsat i vedtægten for tjenestemænd i Den Europæiske Union (herefter »vedtægten«). Desuden skal ansøgerne, for så vidt angår denne stilling, mindst opfylde følgende betingelser:

| — | have et uddannelsesniveau svarende til et fuldt universitetsstudium afsluttet med et eksamensbevis |
| --- | --- |

—

have et uddannelsesniveau svarende til et fuldt universitetsstudium afsluttet med et eksamensbevis

| — | have mindst ti års erhvervserfaring inden for et eller flere af områderne bygninger, sikkerhed og logistik |
| --- | --- |

—

have mindst ti års erhvervserfaring inden for et eller flere af områderne bygninger, sikkerhed og logistik

| — | have mindst fem års erhvervserfaring inden for personaleledelse |
| --- | --- |

—

have mindst fem års erhvervserfaring inden for personaleledelse

| — | have et indgående kendskab til et af Den Europæiske Unions officielle sprog og et tilfredsstillende kendskab til et andet af Den Europæiske Unions officielle sprog. Af tjenstlige grunde kræves et godt kendskab til fransk. Kendskab til engelsk og/eller tysk er en fordel. |
| --- | --- |

—

have et indgående kendskab til et af Den Europæiske Unions officielle sprog og et tilfredsstillende kendskab til et andet af Den Europæiske Unions officielle sprog. Af tjenstlige grunde kræves et godt kendskab til fransk. Kendskab til engelsk og/eller tysk er en fordel.

IV.   LØN OG ANSÆTTELSESVILKÅR

Løn og ansættelsesvilkår fastsættes i overensstemmelse med vedtægtens bestemmelser for tjenestemænd i Den Europæiske Union i lønklasse AD 14 eller AD 15. Til orientering kan det oplyses, at den månedlige grundløn for en tjenestemand i lønklasse AD 14, løntrin 1, er på 15 255 EUR, og at den månedlige grundløn i lønklasse AD 15, løntrin 1, er på 17 226 EUR. Der gøres opmærksom på, at alle nyansatte i henhold til vedtægten skal gennemgå en prøvetid på ni måneder.

V.   ANSÆTTELSESPOLITIK

Med forbehold for den komparative vurdering af ansøgernes kompetencer garanterer Domstolen samme muligheder for alle ansøgere og ligebehandling af alle personer, der viser interesse for en ledig stilling. Domstolen opfordrer aktivt til, at der indgives forskelligartede ansøgninger fra ansøgere blandt EU-medlemsstaternes statsborgere med forskellig erfaring, kompetencer og kendskab og fra det geografisk størst mulige område.

For oplysninger om behandling af personlige oplysninger i forbindelse med denne udvælgelsesproces opfordres ansøgerne til at læse meddelelsen om ansættelse i de administrative tjenestegrene ved Den Europæiske Unions Domstol.

VI.   INDGIVELSE AF ANSØGNINGER

Ansøgerne til denne stilling bedes indsende en ansøgning, udelukkende pr. e-mail, til e-mailadressen: DIR-DBS@curia.europa.eu senest den 22. april 2022. Ansøgningerne vedlægges et udførligt curriculum vitae samt alle andre relevante dokumenter. Ansøgerne bedes ligeledes vedlægge en motiveret ansøgning samt en kort fremstilling (maksimalt fem sider) af deres vision med hensyn til aktiviteterne for og ledelsen af det direktorat, der er omhandlet i indkaldelsen af ansøgninger.

Godkendt den 15. marts 2022.

---